Anexa nr.6

la Ghidul Solicitantului Condiții Specifice „Sprijin pentru cuplurile mamă – nou-născut defavorizate”

**DECIZIE DE FINANȚARE**

**Programul Incluziune și Demnitate Socială 2021-2027**

**Art. 1 Durata deciziei şi perioada de implementare a proiectului**

1. Perioada de implementare a proiectului este de ........... luni, respectiv de la data de .................. și până la data de ................., conform regulilor de eligibilitate a cheltuielilor.
2. În completarea prevederilor art. 2 alin. (2) din Decizia de finanțare – Condiții Generale, beneficiarul poate solicita modificarea perioadei de implementare, prin act adițional la deciziade finanțare, în sensul actualizării intervalelor, cu respectarea orizontului de timp, dar fără a depăsi data de 31.12.2029.

**Art. 2 Valoarea deciziei de finanțare**

1. Prin excepție de la prevederile alin. (1) art.3 – Valoarea totală eligibilă a Deciziei de finanțare din Condiții generale, bugetul proiectelor finanțate din Programul Incluziune și Demnitate Socială 2021-2027, P11, poate fi majorat față de valoarea aprobată prin cererea de finanțare, numai în cazuri bine justificate, cu condiţia aprobării Autorităţii de Management. Această modificare va constitui obiectul unui act adiţional la Decizia de finanțare.

**Art. 3 Eligibilitatea cheltuielilor**

1. Aprobarea proiectului și semnarea **Deciziei** de Finanțare de către AM PoIDS nu reprezintă, implicit, o confirmare a eligibilității cheltuielilor, aceasta urmând a fi stabilită în urma procesului de verificare a modului de utilizare a fondurilor de către Beneficiar.
2. In completarea prevederilor art. 3 alin. (1) – (5) din Decizia de finanțare – Condiţii Generale, vor fi luate în considerare următoarele prevederi:

(a) In cazul proiectelor finanțate din Fondul Social European Plus, valoarea cheltuielilor eligibile indirecte va fi stabilită conform prevederilor din Ghidul Solicitantului - Condiții Specifice aplicabil prezentei decizii, respectiv aceste cheltuieli fiind stabilite ca rată fixă de 15% din costurile directe eligibile cu personalul la nivel de proiect (prin aplicarea articolului 54 lit. (b) din Regulamentul (UE) nr. 2021/1060);

b) In cazul proiectelor finanțate din Fondul European de Dezvoltare Regională, valoarea cheltuielilor eligibile indirecte va fi stabilită conform prevederilor din Ghidul Solicitantului - Condiții Specifice aplicabil prezentei decizii, respectiv aceste cheltuieli fiind stabilite ca rată forfetară de fix 7% din costurile directe eligibile (prin aplicarea articolului 54 litera a) din Regulamentul (UE) nr. 2021/1060);

c) In cazul proiectelor finanțate atât din Fondul Social European Plus cât și din Fondul European de Dezvoltare Regionala – pentru stabilirea cheltuielilor indirecte se aplică prevederile de la litera a) sau de la litera b), corepunzător fondului ce are cea mai mare pondere a sumelor alocate în cadrul apelului de proiecte.

d) In cazul proiectelor finanțate din Fondul Social European Plus, valoarea cheltuielilor eligibile de tip FEDR va fi stabilită și acordată în procent maxim de 7% din cheltuielile directe ale proiectului, în corelare cu prevederile Ghidului Solicitantului-Condiții specifice aplicabil.

e) În cazul proiectelor finanțate din Fondul European de Dezvoltare Regionala, valoarea cheltuielilor eligibile de tip FSE+ va fi stabilită și acordată în procent maxim de 7% din cheltuielile directe ale proiectului, în corelare cu prevederile Ghidului Solicitantului - Condiții specifice aplicabil.

1. În cazul în care la finalul perioadei de implementare a proiectului indicatorii prevăzuți în cererea de finanțare, anexă la **decizia** de finanțare, nu sunt îndepliniți/ realizați în totalitate, AM PoIDS va diminua corespunzător finanțarea acordată inițial, prevăzută in Decizia de finanțare - Condiții generale, la art. 3. Diminuarea finanțării acordate în funcție de gradul de realizare a indicatorilor se va realiza în conformitate cu metodologia stabilită la nivelul AM PoIDS și în conformitate cu Anexa nr. 2 – Planul de monitorizare la decizia de finanțare – conditii generale.
2. Prin excepție de la prevederile art. 3 din Decizia de finanțare – Condiții Generale, în cazul în care, la finalizarea perioadei de implementare a Proiectului, valoarea totală eligibilă autorizată de AM PoIDS este mai mică decât valoarea totală eligibilă, procentul de decontare a tipurilor de cheltuieli menționate la alin. (2) de mai sus, va fi raportat la valoarea totală eligibila autorizată de AM PoIDS și nu la valoarea cheltuielilor estimate inițial.
3. În completarea prevederilor art. 4 alin. (1) din Decizia de finanțare - Condiții generale, cheltuielile angajate pe perioada de implementare a Proiectului sunt eligibile inclusiv în condițiile stabilite de:

* Ghidul Solicitantului Condiții Generale în cadrul Programului Incluziune și Demnitate Socială 2021-2027;
* Ghidul solicitantului - Condiții specifice;
* prezenta decizie de finanțare și anexele acesteia;
* legislația națională și europeană aplicabilă;
* Instrucțiunile emise de AM PoIDS
* Manualul beneficiarului

1. În vederea autorizării cheltuielilor, AM PoIDS verifica toate documentele necesare, aferente cererilor de rambursare /cererilor de plată precum şi rapoartele tehnice transmise de către Beneficiar. Documentele suport justificative privind cheltuielile declarate vor fi prezentate de către Beneficiar la solicitarea AMPoIDS în conformitate cu documentele subsecvente emise de AM PoIDS în vederea implementării proiectului.

AMPoIDS are obligația de a asigura resursele financiare necesare efectuării plății conform prevederilor legale privind acordarea prefinanţării, mecanismul cererilor de plată, cererile de rambursare, dar nu se obligă şi nu se substituie beneficiarului în obligaţia acestuia de a asigura toate condiţiile necesare şi suficiente, inclusiv resursele financiare, pentru implementarea în bune condiții a Proiectului.

**Art. 4 Rambursarea / plata cheltuielilor**

1. Data de la care cheltuielile efectuate de structura beneficiară pot fi solicitate spre rambursare este data intrării în vigoare a Deciziei de Finanțare. Cheltuielile efectuate înainte de data intrării în vigoare a Deciziei de Finanțare, sunt considerate eligibile dacă sunt efectuate în cadrul Proiectului și respectă reglementările naționale și europene de eligibilitate în vigoare.

**(a) Condiții de rambursare și plată a cheltuielilor**

1. Structura beneficiară are obligaţia de a depune la autorităţile de management cereri de rambursare pentru cheltuielile efectuate, conform Anexei 3 - graficului cererilor de rambursare la decizia de finanțare – Condiții Generale.
2. AM PoIDS autorizează cheltuielile eligibile cuprinse în cererea de rambursare în termenul și condițiile prevăzute de legislația în vigoare.
3. Plata sumelor autorizate se efectuează în termen de 3 zile lucrătoare de la momentul de la care autoritatea de management dispune de resurse în conturile sale.
4. În cazul Beneficiarilor prevăzuți la art.7 alin.(1)-(6) și art. 8 din OUG nr. 133/2021, sumele din fonduri europene și cofinanțare de la bugetul de stat autorizate se virează de către AM PoIDS în conturile de venituri ale bugetelor din care au fost finanțate proiectele respective.
5. După efectuarea plății, AM PoIDS notifică Beneficiarului plata aferentă cheltuielilor autorizate din cererea de rambursare în termenul prevăzut de legislația în vigoare.
6. Structura beneficiară are obligația de a depune cererea de rambursare finală în termen de maxim 90 zile de la data finalizarii perioadei de implementare a proiectului.
7. În cazul în care structura beneficiară nu respectă obligaţiile prevăzute la alin. (6) autoritatea de management procedează la emiterea documentelor finale pe baza progresului tehnic şi financiar validat în cererile de rambursare anterior depuse. Sumele prevăzute în bugetul proiectului care nu au fost solicitate la rambursare până la termenul prevăzut la alin. (6) sunt dezangajate de către autoritatea de management şi sunt suportate de către beneficiari din resurse proprii.
8. Nedepunerea de către structura beneficiară a documentelor sau clarificărilor solicitate de catre AM PoIDS, în termen de 5 zile de la comunicarea solicitarilor de clarificari, poate atrage respingerea parțială sau totală, după caz, a cererii de rambursare. Pentru depunerea de către beneficiar a unor documente adiţionale sau clarificări solicitate de autoritatea de management sau de organismul intermediar, termenul de verificare a cererii de rambursare prevăzut la art. 25 alin. (2) din OUG nr. 133/2021 poate fi întrerupt fără ca perioadele de întrerupere cumulate să depăşească 10 zile lucrătoare.
9. Transferul fondurilor pentru cererea de rambursare se va efectua în lei în următoarele conturi:

Conturi pentru cererea de rambursare:

cod IBAN: ……………………

Titular cont: ………………………….

Denumire/adresa Trezoreriei/Băncii Comerciale: ……………………………

1. Data de la care cheltuielile efectuate de structura beneficiară pot fi solicitate spre rambursare este data intrării în vigoare a prezentei decizii. Cheltuielile efectuate înainte de data intrării în vigoare a prezentei decizii, însă nu mai devreme de data 1 ianuarie 2021, sunt considerate eligibile dacă sunt efectuate în cadrul Proiectului şi respectă regulile naționale și comunitare conform reglementărilor în vigoare precum și ale Ghidului Solicitantului - Condiții generale și Condiții Specifice.
2. Înainte de solicitarea rambursării, cheltuielile respective trebuie să fie deja efectuate şi plătite de structura beneficiară. Data plăţii se consideră data efectuării transferului bancar din contul Beneficiarului.
3. Fiecare cerere de rambursare transmisă de Beneficiar trebuie să reflecte separat pentru fiecare an calendaristic cheltuielile efectuate.
4. Structura beneficiară are obligația de a depune Rapoarte de progres, cu o frecvență de maximum 3 luni, în conformitate cu Anexa nr. 2 - Planul de monitorizare la decizia de finanțare - condiții generale, cu 10 zile lucrătoare înainte de a transmite cererea de rambursare.
5. Structura beneficiară are obligația să ţină o evidenţă contabilă distinctă pentru proiect, folosind conturi analitice dedicate proiectului.
6. Structura beneficiară, instituţie publică finanţată integral din bugetul de stat, care implementează proiectul, înregistrează în conturi în afara bilanţului rambursările de cheltuieli aferente fondurilor europene, pe baza notificărilor primite de la AM PoIDS, conform alin. (5).
7. În vederea efectuării reconcilierii contabile dintre conturile contabile ale AM PoIDS şi cele ale beneficiarului, pentru operaţiunile gestionate în cadrul proiectului, beneficiarul are obligaţia transmiterii lunare, până la data de 20 a lunii curente, a Formularului nr. 11 - Notificare cu privire la reconcilierea contabilă, prevăzut în anexa nr. 11 la HG nr. 829/2022, din care să rezulte sumele primite de la AM PoIDS şi cele plătite (restituite) acesteia, conform prevederilor din decizia de finanţare.
8. Dacă structura beneficiară efectuează plata în valută, va solicita la rambursare contravaloarea în lei, la cursul comunicat de BNR din data întocmirii documentelor de plată în valută.

**(b) Documente justificative necesare rambursării cheltuielilor eligibile**

1. Cererile de rambursare a cheltuielilor vor fi insotite de documentele justificative prevazute de legislatia nationala in vigoare si de instrucțiunile emise de AM PoIDS în acest scop.
2. AM PoIDS verifică cererile de rambursare, în conformitate cu procedurile specifice în vigoare.
3. În procesul de verificare a cererii rambursare, structura beneficiară este obligată ca în termen de 5 zile de la notificare să răspundă oricărei clarificări solicitate de AM PoIDS.

Până la primirea răspunsului din partea beneficiarului, termenul de verificare a cererii de rambursare se suspendă. Nedepunerea de către structura beneficiară a documentelor sau clarificărilor solicitate, în termenul prevăzut la acest alineat, poate atrage respingerea parţială sau totală, după caz, a cererii de rambursare. Pentru depunerea de către structura beneficiară a unor documente adiţionale sau clarificări solicitate de autoritatea de management, termenul de verificare prevăzut la art. 22 alin. (7) si la art. 25 alin. (2) din OUG nr. 133/2021 poate fi întrerupt, fără ca perioadele de întrerupere cumulate să depăşească 10 zile lucrătoare.

**(c) Graficul de depunere a cererilor de rambursare a cheltuielilor**

1. Graficul de depunere a cererilor de rambursare a cheltuielilor este Anexa nr. 3 la Decizia de finanțare - Condiții Generale.
2. Structura beneficiară are obligativitatea actualizării acestuia în funcţie de cererile de rambursare autorizate de autoritatea de management, in condițiile prevăzute la art. 7 alin. (7) din prezentele condiţii specifice.
3. În cazul în care structura beneficiară nu respectă graficul de depunere a cererilor de prefinanțare/plată/rambursare a cheltuielilor, AM PoIDS poate respinge cererile de rambursare, urmând ca structura beneficiară să redepună cererile de rambursare după actualizarea graficului de depunere a cererilor de rambursare, în conformitate cu prevederile art. 7 alin (7) din prezentele condiții specifice.

**Art. 5 Alte obligații ale structurii beneficiare specifice Programului Incluziune și Demnitate Socială**

1. Structura beneficiară are responsabilitatea pentru asigurarea unui management financiar riguros si pentru asigurarea resurselor financiare pentru cofinanțare si cheltuieli neeligibile, precum si pentru finanțarea cheltuielilor eligibile, in termenii si condițiile deciziei.
2. Structura beneficiară are obligația de a respecta Instrucțiunile, deciziile si orice alte acte emise de către AM PoIDS in executarea Deciziei.
3. Structura beneficiară are obligația de a restitui AM PoIDS, din proprie inițiativa, orice sumă ce constituie plată nedatorată/sume necuvenite plătite în cadrul prezentei decizii de finanţare, în termen de 5 zile lucrătoare de la data primirii sumelor respective in conturile Beneficiarului.
4. Structura beneficiară are obligaţia de a transmite, la termenele specificate, orice document solicitat.
5. Pe durata verificărilor la fața locului, structura beneficiară îşi asumă obligaţia de a furniza AM PoIDS orice document solicitat, în original, în conformitate cu legislația aplicabilă atât pentru formatul fizic cât și pentru cel electronic. Nerespectarea acestei obligații atrage după sine declararea neeligibilității cheltuielilor aferente documentelor care nu au fost prezentate în original de către echipa de verificare. În urma emiterii Raportului de vizită, se va emite titlul de creanță în concordanță cu constatările de la fața locului.
6. Structura beneficiară are obligația de a informa AM PoIDS in situatia in care se afla, după caz, in criză financiară/ redresare financiară/ stare de insolvenţă/ procedura de insolvență.
7. Titlurile de creanță emise în implementarea proiectelor finanțate din fonduri europene structurale și de investiții, precum și alte acte administrative emise de AM PoIDS în exercitarea atribuțiilor se emit conform prevederilor legale.
8. În condițiile art 21 alin. (2) din decizia de finanțare condiții generale, semnarea și comunicarea se pot face în conformitate cu prevederile legale.
9. Data comunicării documentelor prevăzute la alin. (7) este prima zi lucrătoare care urmează datei transmiterii acestora prin sistemul informatic MySMIS 2021.
10. Contestațiile formulate împotriva titlurilor de creanță prevăzute la alin. (7) se transmit, respectiv se primesc numai prin sistemului informatic MySMIS2021, semnate cu semnătură electronică calificată conform prevederilor legale.

**Art. 6 Dreptul de proprietate/utilizare a rezultatelor și echipamentelor**

Orice rezultate sau drepturi legate de rezultatele Proiectului, raportările şi alte documente legate de acesta, echipamente, inclusiv drepturi de autor și/ sau orice alte drepturi de proprietate intelectuală și/ sau industrială, obținute în executarea sau ca urmare a executării prezentei Decizii de finanțare, vor fi proprietatea Beneficiarului.

**Art. 7 Modificarea Deciziei de Finanțare**

1. Structura beneficiară are dreptul de a propune modificarea prezentei decizii de finanțare prin act adiţional, cu excepţia situațiilor aplicabile întocmirii unei notificări care necesită sau nu aprobarea autorității de management.
2. Odată cu solicitarea de modificare a deciziei de finanţare prin act adiţional, structura beneficiară va transmite, de asemenea, un memoriu justificativ şi toate documentele suport necesare, pentru următoarele situaţii:
3. modificări ale bugetului estimat al Proiectului, altele decât cele prevăzute la art. 10 alin. (14) din Decizia de finanțare condiții generale,fără a afecta obiectivul general/scopul proiectului, în condițiile unei justificări temeinice;
4. includerea de noi activităţi eligibile şi/sau introducerea/modificarea unor categorii de grup ţintă, cu respectarea prevederilor Ghidului Solicitantului – Condiții Specifice aferent proiectului finanţat, care să contribuie la atingerea rezultatelor şi obiectivului specific al Proiectului;
5. modificarea indicatorilor și/sau a grupului țintă stabiliți în cererea de finanţare aprobată, cu respectarea prevederilor Ghidului solicitantului – Condiții Specifice și a condițiilor de acordare a finanțării.

În cazul propunerilor de acte adiționale care au ca obiect reducerea valorii indicatorilor și/sau a grupului țintă, valoarea totală eligibilă a Proiectului va fi redusă proporțional, în conformitate cu procedurile specifice stabilite de AM PoIDS. Modificarea indicatorilor și a grupului țintă nu trebuie să aducă atingere condițiilor de eligibilitate și evaluare tehnico- financiară stabilite inițial în etapa de evaluare a Cererii de finantare.

1. modificarea Anexei nr. 2 – Planul de monitorizare la decizia de finanțare – condiții generale;
2. modificarea duratei de implementare a Proiectului cu respectarea duratei maxime prevăzute în Ghidul Solicitantului – Condiții Specifice și fără a depăși data de 31.12.2029;
3. suspendarea implementării proiectului, pentru motive întemeiate, cu condiția ca perioadele cumulate de suspendare să nu depăşească 25% din perioada inițială de implementare, cu asigurarea condiţiilor necesare ca finalizarea implementării proiectului să nu depăşească data de 31 decembrie 2029;
4. modificări ce au ca efect scăderea valorii totale eligibile a Proiectului, cu justificarea detaliată a motivelor care au condus la aceasta situatie.
5. In cazul în care AM PoIDS solicită clarificări cu privire la modificarea propusă prin act adițional, structura beneficiară are obligaţia să furnizeze un răspuns în termenul comunicat de către AM PoIDS.
6. Dacă, în urma a maxim 2 (doua) solicitări de clarificări, structura beneficiară nu transmite în termenul stabilit de AM PoIDS modificările/ informaţiile/ clarificările solicitate, actul adiţional se respinge de drept.
7. Actul adițional intră în vigoare la data semnării de către ultima parte. Actul adițional nu poate avea caracter retroactiv și nu poate avea scopul sau efectul de a produce schimbări în Decizie, care ar putea aduce atingere condițiilor inițiale de acordare a finanțării sau care ar fi contrare principiului tratamentului egal al solicitanților, în cadrul cererilor de propuneri de tip competitiv.

În cazul în care intervin modificări în legislaţia naţională şi/sau europeană relevantă, cu impact asupra executării prezentei Decizii, aceste modificări intră în vigoare de la data menţionată în actul normativ corespunzător, fără a mai fi necesară încheierea unui act adițional, cu excepția situațiilor în care apar modificări în structura entităților juridice (fuziune, absorbție, desființare etc.).

1. AM PoIDS îşi rezervă dreptul de a declara neeligibile cheltuielile efectuate cu nerespectarea prevederilor legale aplicabile sau de a aplica corecţii financiare ca urmare a verificării cererilor de rambursare, în situaţia nedetectării de către AM PoIDS a neconformităţilor intervenite ulterior încheierii actelor adiţionale la Contract.
2. Prin excepție de la cazurile în care se impune încheierea unui act adiţional, Decizia de Finanțare poate fi modificată prin notificare adresată AM PoIDS, cu cel puţin 10 (zece) zile înainte de data la care se dorește ca notificarea să producă efecte, în situațiile prevăzute la art. 10 alin. (14) din Decizia de finanțare – condiții generale.
3. În cazul în care modificările efectuate prin notificare conform alin. (7) de mai sus implică modificarea unor secțiuni din Cererea de finanțare, notificarea va viza și revizuirea secțiunilor respective din Cererea de finanțare.
4. Notificarea va intra în vigoare și va produce efecte juridice în termenul dispus de AM PoIDS prin informarea de acceptare, dar nu mai târziu de maxim 10 zile de la data transmiterii de către AM PoIDS a unei informări privind acceptarea notificării.
5. Perioada cuprinsă între data solicitării clarificărilor la notificare şi data înregistrării acestora la registratura AM PoIDS se consideră perioadă suspendată pentru verificarea notificării.
6. În cazul în care AM PoIDS solicită clarificări cu privire la modificarea propusă prin notificare, structura beneficiară are obligația să furnizeze un răspuns în termenul comunicat de AM PoIDS.
7. Dacă, în urma a maxim 2 (două) solicitări de clarificări, structura beneficiară nu transmite modificările/ informaţiile/ clarificările solicitate, în termenul stabilit de AM PoIDS, notificarea se respinge de drept.
8. În situaţia în care AM PoIDS respinge modificările deciziei de finanțare solicitate prin notificare, structura beneficiară va fi informată prin adresă oficială cu privire la respingerea acesteia, respectând termenele impuse prin prezenta decizie de finanţare şi în conformitate cu documentele subsecvente emise de AM PoIDS în vederea implementării proiectului.
9. Notificarea nu poate avea caracter retroactiv şi nu poate avea scopul sau efectul de a produce schimbări în decizie care ar pune în discuţie decizia de acordare a finanţării nerambursabile sau care ar fi contrare principiului tratamentului egal al solicitanţilor.
10. AM PoIDS îşi rezervă dreptul de a declara neeligibile cheltuielile efectuate cu nerespectarea prevederilor legale în vigoare sau/si de a aplica corecţii financiare/reduceri procentuale ca urmare a verificării cererilor de rambursare, în situaţia identificării de către AM PoIDS a unor neconformități/nereguli, ulterior avizării notificărilor efectuate de către structura beneficiară.

**Art. 8 Dezangajare**

* + 1. În cazul în care, pe perioada de implementare a Proiectului, se înregistrează economii constând în diferențe între valoarea estimată a cheltuielilor și valoarea autorizată , aceste economii se pot utiliza în scopul implementării Proiectului, cu condiția încheierii unui act adițional/notificare la decizia de finanțare, fără a afecta obiectivele Proiectului.
    2. Structura beneficiară poate notifica AM PoIDS, în termen de maximum 10 zile lucrătoare de la finalizarea contractului/contractelor de achiziție, cu privire la suma cu care s-a finalizat implementarea contractului/contractelor de achiziție, în vederea dezangajării fondurilor.

**Art. 9 Încetarea deciziei de finanțare**

* + - 1. În cazul încetării deciziei de finanțare conform art. 15, alin. (1) și (3) din Condiții Generale, structura beneficiară are obligația restituirii finanțării acordate în termenul stabilit, cu recuperarea integrală a sumelor plătite, fără îndeplinirea altor formalităţi şi fără intervenţia instanţei judecătoreşti, cu excepţia unei simple notificări de informare a Beneficiarului, în următoarele cazuri:

a) Se constată o cauză de neeligibilitate a proiectului şi/sau a beneficiarului, determinată de o acţiune sau omisiune a acestora, chiar dacă respectiva cauză de neeligibilitate a fost identificată ulterior încheierii prezentei decizii;

b)Pe perioada de implementare a proiectului se constată că structura beneficiară se află într-o situație de excludere prevăzută în declarația unică, așa cum este aceasta definită în Ordonanța de Urgență a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027.

c) În toate cazurile prevăzute de legislația aplicabilă prezentei decizii de finanțare;

d) Structura beneficiară nu respectă regulile privind conflictul de interese, nu ia măsurile necesare pentru înlăturarea lui şi nu respectă termenele pentru anunţarea AM PoIDS privind existenţa conflictului de interese;

e) Structura beneficiară nu-şi îndeplinește obligațiile asumate prin decizia de finanțare, inclusiv prin anexele sale.

* + - 1. Prin excepţie de la prevederile art. 15 alin. (1) din Decizia de finantare - Condiții Generale, se prevede că Beneficiarul are dreptul de a iniția rezilierea decizie de finanțare, iar decizia de reziliere va fi emisă de AM PoIDS.
      2. AMPoIDS emite Decizia de reziliere a deciziei de finanţare și o comunică prin sistemul informatic MySMIS2021, finanțarea nerambursabilă urmând a fi recuperată integral în cazul operațiunilor care fac obiectul oricărei situații prevăzute la art. 71 din Regulamentul nr. 1060/2021.
      3. Finanțarea nerambursabilă acordată va fi recuperată proporțional și în cazul în care mijloacele fixe achiziționate în cadrul proiectelor de Asistență Tehnică în cadrul Programului Incluziune și Demnitate Socială sunt înstrăinate pe durata de amortizare a acestora, ulterior finalizării proiectelor.

**Art. 10 Conflictul de interese şi regimul incompatibilităţilor**

1. Reprezintă conflict de interese sau incompatibilitate orice situaţie definită ca atare în legislaţia comunitară, națională precum și în Ghidul Solicitantului – Condiții Generale și în Ghidul Solicitantului – Condiții Specifice. AM și structura beneficiară se obligă să întreprindă toate diligenţele necesare pentru a identifica si evita orice conflict de interese sau incompatibilitate definită de legislaţia comunitara si naţională în vigoare şi să se informeze reciproc, cu celeritate, şi cu respectarea eventualelor termene prevăzute în decizie şi anexele sale, în legătură cu orice situaţie de conflict de interese sau incompatibilitate, potenţiala, actuala sau consumată.
2. Dispoziţiile menţionate la alin. (1) se aplică subcontractorilor, furnizorilor şi angajaţilor Beneficiarului și angajaţilor AMPoIDS implicaţi în realizarea prevederilor prezentei decizii de finanţare precum și persoanelor care au calitatea de soţ/soţie, rudă sau afin până la gradul al doilea cu angajaţi ai AMPoIDS.
3. AM PoIDS îşi rezervă dreptul de a verifica dacă măsurile luate de structura beneficiară sunt potrivite şi de a solicita Beneficiarului să ia măsuri necesare impuse de legislația aplicabilă, dacă este necesar, pentru evitarea conflictului de interese sau a unei incompatibilităţi.
4. Dispoziţiile prevăzute la alin. (1) - (3) se completează cu regulile în materia conflictului de interese prevăzute în Ordonanţa de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare, şi în Normele metodologice de aplicare a prevederilor Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobate prin Hotărârea Guvernului nr. 875/2011, cu modificările şi completările ulterioare, precum și legislația națională si comunitară în vigoare.

**Art. 11 Nereguli si fraude**

1. Termenii ”neregulă” şi „fraudă” au înţelesul dat și în Regulamentul (UE) 2021/1060 al Parlamentului European si al Consiliului din 01.07.2021.
2. AM PoIDS va suspenda aplicarea prevederilor deciziei de finanţare şi, în mod subsecvent, va suspenda verificarea si autorizarea la plata/rambursarea sumelor aferente categoriilor de cheltuială afectate de neregulă/fraudă, în condiţiile prevăzute de art. 8 alin. (2) din OUG 66/2011, respectiv în situaţia în care organul de urmărire penală transmite cazul spre soluţionare instanţelor de judecată.
3. În aplicarea art. 8 alin. (3) din OUG nr. 66/2011, AM PoIDS va suspenda verificarea si autorizarea la plata/rambursarea sumelor aferente categoriilor de cheltuială afectate de fraudă, solicitate de catre beneficiar, în situația în care, în urma constatărilor de la nivelul structurii de control din cadrul autorității de management au fost identificate indicii de fraudă si implicit a fost sesizat DLAF /organele de cercetare penală. Suspendarea sumelor se va aplica pana la finalizarea verificarilor efectuate de către instituțiile competente ( în cazul neconfirmării potențialei fapte penale) sau până la decizia finală a instanței (în cazul trimiterilor în judecată).În acest caz, la solicitarea beneficiarului, se poate aplica drept măsură subsecventă şi suspendarea aplicării prevederilor deciziei de finanţare în vederea prelungirii perioadei de implementare a acestora, cu încadrarea în perioada de eligibilitate a cheltuielilor conform prevederilor art. 63 alin (2) din Regulamentul UE 2021/1060.
4. În situația în care există suspiciuni emise care privesc nereguli individuale și ”erori extrapolate”, în urma investigațiilor efectuate asupra neregulii individuale, structura de control din cadrul autorității de management/organismului intermediar va emite actele de control în care creanța bugetară va fi compusă din suma aferentă neregulii individuale și suma privind calculul ”erorii extrapolate” stabilită în suspiciune.