**Anexa la Ordinul ministrului investițiilor și proiectelor europene nr.\_\_\_\_\_\_\_**

Program: Programul Incluziune și Demnitate Socială 2021-2027

Prioritate: P10 Ajutorarea persoanelor defavorizate (Sprijin pentru cele mai defavorizate persoane în cadrul obiectivului specific prevăzut la articolul 4 alineatul (1) litera (m) din Regulamentul FSE+ (ESO.4.13))

Obiectiv Specific: Reducerea deprivării materiale

**Ghidul Solicitantului - Condiții Specifice**

**„Sprijin pentru cuplurile mamă – nou-născut defavorizate”**

2024

Contents

[1. PREAMBUL, ABREVIERI ȘI GLOSAR 6](#_Toc143611477)

[1.1 Preambul 6](#_Toc143611478)

[1.2 Abrevieri 6](#_Toc143611479)

[1.3 Glosar 7](#_Toc143611480)

[2. ELEMENTE DE CONTEXT 8](#_Toc143611481)

[2.1 Informații generale Program 8](#_Toc143611482)

[2.2 Prioritatea/Fond/Obiectiv de politică/Obiectiv specific 8](#_Toc143611483)

[2.3 Reglementări europene și naționale, cadrul strategic, documente programatice aplicabile 9](#_Toc143611484)

[3. ASPECTE SPECIFICE APELULUI DE PROIECTE 10](#_Toc143611485)

[3.1 Tipul de apel 10](#_Toc143611486)

[3.2 Forma de sprijin (granturi; instrumentele financiare; premii) 10](#_Toc143611487)

[3.3 Bugetul alocat apelului de proiecte 10](#_Toc143611488)

[3.4 Rata de cofinanțare 10](#_Toc143611489)

[3.5 Zona/zonele geografică(e) vizată(e) de apelul de proiecte 10](#_Toc143611490)

[3.6 Acțiuni sprijinite în cadrul apelului 10](#_Toc143611491)

[3.7 Grup țintă vizat de apelul de proiecte 12](#_Toc143611492)

[3.8 Indicatori 13](#_Toc143611493)

[3.8.1 Indicatori de realizare 13](#_Toc143611494)

[3.8.2 Indicatori de rezultat 14](#_Toc143611495)

[3.8.3 Indicatori suplimentari specifici Apelului de Proiecte (dacă este cazul) 14](#_Toc143611496)

[3.9 Rezultatele așteptate 14](#_Toc143611497)

[3.10 Operațiune de importanță strategică 14](#_Toc143611498)

[3.11 Investiții teritoriale integrate 14](#_Toc143611499)

[3.12 Dezvoltare locală plasată sub responsabilitatea comunității 14](#_Toc143611500)

[3.13 Reguli privind ajutorul de stat 14](#_Toc143611501)

[3.14 Reguli privind instrumentele financiare 15](#_Toc143611502)

[3.15 Acțiuni interregionale, transfrontaliere și transnaționale 15](#_Toc143611503)

[3.16 Principii orizontale 15](#_Toc143611504)

[3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 16](#_Toc143611505)

[3.18 Caracterul durabil al proiectului 16](#_Toc143611506)

[3.19 Acțiuni menite să garanteze egalitatea de șanse, de gen, incluziunea și nediscriminarea 16](#_Toc143611507)

[3.20 Teme secundare 16](#_Toc143611508)

[3.21 Informarea și vizibilitatea sprijinului din fonduri 16](#_Toc143611509)

[4. INFORMAȚII ADMINISTRATIVE DESPRE APELUL DE PROIECTE 17](#_Toc143611510)

[4.1 Data deschiderii apelului de proiecte 17](#_Toc143611511)

[4.2 Perioada de pregătire a proiectelor 17](#_Toc143611512)

[4.3 Perioada de depunere a proiectelor 17](#_Toc143611513)

[4.3.1 Data și ora pentru începerea depunerii de proiecte 17](#_Toc143611514)

[4.3.2 Data și ora închiderii apelului de proiecte 18](#_Toc143611515)

[4.3.3 Modalitatea de depunere a proiectelor 18](#_Toc143611516)

[5. CONDIȚII DE ELIGIBILITATE 18](#_Toc143611517)

[5.1 Eligibilitatea solicitanților și partenerilor 18](#_Toc143611518)

[5.1.1 Cerințe privind eligibilitatea solicitanților și partenerilor 18](#_Toc143611519)

[5.1.2 Categorii de solicitanți eligibili 18](#_Toc143611520)

[5.1.3 Categorii de parteneri eligibili 19](#_Toc143611521)

[5.1.4 Reguli și cerințe privind parteneriatul 19](#_Toc143611522)

[5.2 Eligibilitatea activităților 19](#_Toc143611523)

[5.2.1 Cerințe generale privind eligibilitatea activităților 19](#_Toc143611524)

[5.2.2 Activități eligibile 19](#_Toc143611525)

[5.2.3 Activitatea de bază 21](#_Toc143611526)

[5.2.4 Activități neeligibile 21](#_Toc143611527)

[5.3 Eligibilitatea cheltuielilor 21](#_Toc143611528)

[5.3.1 Baza legală pentru stabilirea eligibilității cheltuielilor 21](#_Toc143611529)

[5.3.2 Categorii și plafoane de cheltuieli eligibile 22](#_Toc143611530)

[5.3.3 Categorii de cheltuieli neeligibile 28](#_Toc143611531)

[5.3.4 Opțiuni de costuri simplificate. Costuri directe și costuri indirecte 29](#_Toc143611532)

[5.3.5 Opțiuni de costuri simplificate. Costuri unitare/sume forfetare și rate forfetare 29](#_Toc143611533)

[5.3.6 Finanțare nelegată de costuri 29](#_Toc143611534)

[5.4 Valoarea minimă și maximă eligibilă/nerambursabilă a unui proiect 29](#_Toc143611535)

[5.5 Cuantumul cofinanțării acordate 30](#_Toc143611536)

[5.6 Durata proiectului 30](#_Toc143611537)

[5.7 Alte cerințe de eligibilitate a proiectului 30](#_Toc143611538)

[6. INDICATORI DE ETAPĂ 30](#_Toc143611539)

[7. COMPLETAREA ȘI DEPUNEREA CERERILOR DE FINANȚARE 30](#_Toc143611540)

[7.1 Completarea formularului cererii 30](#_Toc143611541)

[7.2 Limba utilizată în completarea cererii de finanțare 30](#_Toc143611542)

[7.3 Metodolgia de justificare și detaliere a bugetului cererii de finanțare 31](#_Toc143611543)

[7.4 Anexe și documente obligatorii la depunerea cererii 32](#_Toc143611544)

[7.5 Aspecte administrative privind depunerea cererii de finanțare 32](#_Toc143611545)

[7.6 Anexele și documente obligatorii la momentul contractării 32](#_Toc143611546)

[7.7 Renunțarea la cererea de finanțare 33](#_Toc143611547)

[8. PROCESUL DE EVALUARE, SELECȚIE ȘI CONTRACTARE A PROIECTELOR 34](#_Toc143611548)

[8.1 Principalele etape ale procesului de evaluare, selecție și contractare 34](#_Toc143611549)

[8.2 Conformitate administrativă – DECLARAȚIA UNICĂ 34](#_Toc143611550)

[8.3 Etapa de evaluare tehnică și financiară preliminară 34](#_Toc143611551)

[8.4 Evaluarea tehnică și financiară calitativă. Criterii de evaluare tehnică și financiară calitativă 35](#_Toc143611552)

[8.5 Aplicarea pragului de calitate 35](#_Toc143611553)

[8.6 Aplicarea pragului de excelență 35](#_Toc143611554)

[8.7 Notificarea rezultatului evaluării tehnice și financiare. 35](#_Toc143611555)

[8.8 Contestații 35](#_Toc143611556)

[8.9 Contractarea proiectelor 36](#_Toc143611557)

[8.9.1 Verificarea îndeplinirii condițiilor de eligibilitate 36](#_Toc143611558)

[8.9.2 Decizia de acordare/respingere a finanțării 36](#_Toc143611559)

[8.9.3 Definitivarea planului de monitorizare al proiectului 36](#_Toc143611560)

[8.9.4 Semnarea contractului de finanțare /emiterea deciziei de finanțare 37](#_Toc143611561)

[9. ASPECTE PRIVIND CONFLICTUL DE INTERESE 37](#_Toc143611562)

[10. ASPECTE PRIVIND PRELUCRAREA DATELOR CU CARACTER PERSONAL 38](#_Toc143611563)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 39](#_Toc143611564)

[11.1 Rapoartele de progres 39](#_Toc143611565)

[11.2 Vizitele de monitorizare 39](#_Toc143611566)

[11.3 Mecanismul specific indicatorilor de etapă. Planul de monitorizare 39](#_Toc143611567)

[12. ASPECTE PRIVIND MANAGEMENTUL FINANCIAR 39](#_Toc143611568)

[12.1 Mecanismul cererilor de prefinanțare 39](#_Toc143611569)

[12.2 Mecanismul cererilor de plată 40](#_Toc143611570)

[12.3 Mecanismul cererilor de rambursare 40](#_Toc143611571)

[12.4 Graficul cererilor de prefinanțare/plată/rambursare 40](#_Toc143611572)

[12.5 Vizitele la fața locului 40](#_Toc143611573)

[13. MODIFICAREA GHIDULUI SOLICITANTULUI 41](#_Toc143611574)

[13.1 Aspectele care pot face obiectul modificărilor prevederilor ghidului solicitantului 41](#_Toc143611575)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 41](#_Toc143611576)

[14. ANEXE 41](#_Toc143611577)

# 

# **PREAMBUL, ABREVIERI ȘI GLOSAR**

## **Preambul**

## Acest document cuprinde informații și reguli specifice aplicabile prezentului apel de proiecte finanțat prin Programul Incluziune și Demnitate Socială 2021-2027.

## În situația în care Ghidul Solicitantului - Condiții specifice prevede condiții diferite față de Ghidul Solicitantului - Condiții Generale, prevederile din Ghidul Solicitantului – Condiții Specifice vor prevala.

## Programul Incluziune și Demnitate Socială 2021-2027 prevede un ansamblu de măsuri integrate prin care sprijină aplicarea strategiilor naționale și locale pentru a contribui în mod direct la susținerea procesului de reducere a fenomenului sărăciei și la susținerea grupurilor vulnerabile în vederea depășirii situației de excludere socială, în linie cu principiile Pilonului european privind drepturile sociale, contribuind astfel la atingerea țintelor pe care România și le-a asumat și care vor fi monitorizate în cadrul Semestrului European.

## Conform Strategiei naționale privind incluziunea socială și reducerea sărăciei pentru perioada 2022-2027, în anul 2018, aproximativ 3.2 milioane de persoane se aflau în deprivare materială severă (DMS), iar obiectivul este ca până în anul 2027 să se obțină reducerea numărului acestor persoane cu cel puțin 20% față de valoarea de referință aferentă anului 2020.

## Provocările inerente evoluției oricărei societăți generează adesea dezechilibre socio-economice, derivate din modificările structurale intervenite în funcționarea economiei sau în evoluția sociodemografică, aspect care impune gestionarea la nivel național a sărăciei și excluziunii sociale agravate și provocate de acestea. Aceste distorsiuni conduc la creșterea populației expuse riscului de sărăcie, care în România rămâne una din principalele cauze de generare și adâncire a excluziunii sociale și, în egală măsură, la creșterea inegalităților existente, ceea ce reclamă un set consolidat de politici, programe și intervenții orientate către persoanele sărace și vulnerabile și către zonele sărace și marginalizate.

## Conform analizei Evenimente demografice în anul 2022, publicată de către Institutul Național de Statistică în 2023, în România în anul 2022 s-a înregistrat cel mal mic număr de nou-născuți din 1930 până în prezent, respectiv 171.132 nou-născuți.

## Peste o treime din totalul nou-născuților din 2022 aveau mame casnice; în mediul rural, ponderea copiilor născuți de mame casnice este de aproape jumătate din numărul total al nou-născuților — 48,2% (versus 21,9% în mediul urban), În funcție de grupa de vârstă a mamei, în totalul nou-născuților cu reședința obișnuită în România, 9% provin din mame cu vârsta mai mică sau egală cu 19 ani.

## În România se înregistrează, în medie, 190.000 de nașteri pe an, într-un trend descrescător, astfel, pentru încurajarea natalității și pentru continuarea susținerii procesului de reducere a fenomenului sărăciei și a grupurilor vulnerabile în vederea depășirii situației de excludere socială, este necesară continuarea abordării din 2014-2020, prin finanțarea măsurii de sprijin pentru trusou nou-născuți din familii defavorizate după data de 31 decembrie 2023, dată până la care finanțarea acestui tip de sprijin a fost asigurat prin Programul Operațional Ajutorarea Persoanelor Dezavantajate 2014-2020.

## În cadrul prezentului apel de proiect obiectivul vizat este reducerea riscului de abandon al nou-născuţilor proveniţi din familii defavorizate şi creșterea calității vieții acestora prin acordarea de sprijin material pentru nou-născuţi pe baza de tichete sociale pe suport electronic.

## **1.2 Abrevieri**

|  |  |
| --- | --- |
| *AM / AM PoIDS* | *Autoritatea de Management / Autoritatea de Management pentru Programul Incluziune și Demnitate Socială (PoIDS)* |
| *P* | *Prioritate* |
| *CE* | *Comisia Europeană* |
| *BS* | *Buget de stat* |
| *FSE+* | *Fondul Social European Plus* |
| *MIPE* | *Ministerul Investițiilor si Proiectelor Europene* |
| *MySMIS2021/SMIS2021+* | *Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe si care acoperă întregul ciclu de viață al unui proiect finanțat.*  *Aplicația electronică MySMIS2021/SMIS2021+ se încadrează în categoria mijloacelor ce asigură transmiterea de texte/ documente şi confirmarea primirii acestora.* |
| *PoIDS* | *Programul Incluziune și Demnitate Socială* |

## **1.3 Glosar**

|  |  |
| --- | --- |
| *Autoritatea de Management pentru*  *Programul Incluziune și Demnitate*  *Socială* | *Autoritatea desemnată pentru gestionarea PoIDS, care îndeplinește funcțiile prevăzute la art.71 din Regulamentul (UE) nr. 2021/1060, responsabilă pentru implementarea eficace și eficientă a fondurilor* |
| *Programul Incluziune și Demnitate*  *Socială (PoIDS)* | *Programul Incluziune și Demnitate Socială 2021-2027, document aprobat de Comisia Europeană în data de 14.12.2022, elaborat de România, care conține o strategie de dezvoltare și un set de 11 priorități, pentru a fi implementate cu ajutorul Fondului Social European Plus (FSE+) și al Fondului European de Dezvoltare Regională (FEDR)* |
| *Regulamentul dispoziții comune sau RDC* | *Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize* |
| *Apel de proiecte* | *Invitație publică adresată de către autoritatea de management/organismul intermediar, după caz, solicitantului eligibil stabilit prin Ghidul Solicitantului, în vederea transmiterii cererii de finanțare, în cadrul priorității 10 din cadrul Programului Incluziune și Demnitate Socială 2021-2027* |
| *Cerere de finanțare* | *Document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul social european Plus în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+.* |
| *Dată lansare apel de proiecte* | *Data de la care solicitantul poate depune cerere de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management/organismul intermediar, după caz.* |
| *Solicitant* | *Instituție publică responsabilă pentru inițierea unei operațiuni sau care inițiază și implementează o operațiune finanțată prin PoIDS 2021-2027* |
| *Beneficiar* | *Structura din cadrul Ministerului Investiţiilor şi Proiectelor Europene, cu rol de beneficiar al finanţării nerambursabile aferente Programului Incluziune și Demnitate Socială 2021-2027, pentru cheltuielile care urmează a fi decontate din fonduri externe nerambursabile.* |
| *Destinatar final* | *Cuplul mamă-nou-născut defavorizat, eligibil în cadrul Programului Incluziune și Demnitate Socială 2021-2027* |
| *Măsuri auxiliare* | *Activităţile care au scopul de a reduce deprivarea materială, respectiv indicații de îngrijire a nou-născutului, consiliere în alăptare, educație sanitară, educație de prim-ajutor pentru nou-născuți, educație cu privire la asigurarea igienei corporale și a locuinței, facilitarea accesului la servicii medicale, orientarea către servicii sociale, recomandări nutriționale pentru bebeluși necesare pentru diversificarea alimentație.* |
| *Nou-născut* | *Copilul cu vârsta de până la 3 luni* |
| *Produse pentru îngrijirea nou-născutului* | *Produse specifice trusoului pentru nou-născut, necesare îngrijirii nou-născutului, respectiv: scutece, produse pentru toaleta nou-născutului, articole de vestimentaţie pentru nou-născut, articole sanitare şi medicale pentru cuplul mamă -nou-născut;* |
| *Tichet social pe suport electronic* | *Bilet de valoare pe suport electronic care se acordă destinatarilor finali pentru cheltuielile necesare achiziționării produselor pentru îngijirea nou-născutului,* |
| *Unităţi afiliate* | *Unităţi care comercializează produse de îngrijire pentru nou-născuți, care se află pe lista unităţii emitente a tichetelor sociale pe suport electronic* |
| *Unităţi emitente* | *Unităţi autorizate* *potrivit Legii nr. 165/2018 privind acordarea biletelor de valoare, cu modificările şi completările ulterioare, care emit tichete sociale pe suport electronic .* |

# **2. ELEMENTE DE CONTEXT**

# 

## **2.1 Informații generale**

Programul Incluziune și Demnitate Socială 2021-2027 (PoIDS) vine cu un ansamblu de măsuri integrate prin care sprijină aplicarea strategiilor naționale și locale pentru a contribui în mod direct la susținerea procesului de reducere a fenomenului sărăciei și la susținerea grupurilor vulnerabile în vederea depășirii situației de excludere socială, în linie cu principiile Pilonului european privind drepturile sociale, contribuind astfel la atingerea țintelor pe care România și le-a asumat pentru 2030, ce vor fi monitorizate în cadrul Semestrului European, ocuparea forței de muncă de 74,7% și reducerea sărăciei cu -2.532 (reducere AROPE, mii persoane).

Programul Incluziune și Demnitate Socială 2021-2027 are alocate fonduri europene în valoare de 4,15 miliarde euro, pentru a sprijini incluziunea socială a persoanelor aparținând grupurilor vulnerabile, mai ales ale celor cu risc ridicat, inclusiv prin reducerea decalajului rural-urban în ceea ce privește sărăcia și excluziunea socială și creșterea accesului la servicii de calitate pentru populația vulnerabilă.

România continuă să fie printre țările cu ponderi ridicate ale populației expuse riscului sărăciei, departe de media UE. Astfel, conform EUROSTAT pentru 2020, România înregistrează cea mai mare rată de risc de sărăcie sau excluziune socială dintre țările UE, de 35,8% din totalul populației, în creștere de la 32,5% (2018). În acest context, conform Raportului de țară din 2020 privind România, 1 din 3 români este expus riscului de sărăcie sau excluziune socială, cele mai expuse acestui fenomen fiind grupurile vulnerabile, inclusiv minoritatea romă.

Astfel, în domeniul incluziunii sociale, Strategia națională privind incluziunea socială şi reducerea sărăciei pentru perioada 2015 – 2020 a urmărit dezvoltarea unui pachet minim de intervenții la nivel comunitar, prin asigurarea personalului de specialitate la nivelul fiecărei UAT.

Strategia națională privind incluziunea socială și reducerea sărăciei pentru perioada 2022-2027 aprobată prin Hotărârea Guvernului nr.440/2022, continuă aceste direcții de acțiune și stabilește reducerea cu cel puțin 7% față de anul 2020 a numărului de persoane expuse riscului de sărăcie sau excluziune socială, până în anul 2027.

PoIDS contribuie la îndeplinirea obiectivelor Strategiei Naționale privind Incluziunea Socială și Reducerea Sărăciei și completează politicile naționale sustenabile referitoare la reducerea sărăciei și excluziunii sociale care sunt implementate în România.

La nivel de program, prioritățile sprijină grupuri vulnerabile distincte, dar cuprinde măsuri care sunt integrate și interconectate, astfel încât să se asigure o alocare financiară eficientă a intervențiilor.

PoIDS contribuie la reducerea precarității materiale grave în România iar apelul vizează creșterea calității cuplurilor mamă-nou-născut defavorizate, sub formă de tichete sociale emise pe suport electronic pentru nou- născuți.

Măsurile pentru sprijinirea categoriilor de cupluri mamă-nou-născut defavorizate cu tichete sociale pe suport electronic acordate din fonduri externe nerambursabile pentru nou-născuţi este prevăzută de Ordonanța de urgență a Guvernului nr.34/2024 privind unele măsuri pentru sprijinirea categoriilor de cupluri mamă-nou-născut defavorizate cu tichete sociale pe suport electronic acordate din fonduri externe nerambursabile pentru nou-născuţi, pentru modificarea Legii nr. 227/2015 privind Codul fiscal, precum şi prorogarea unui termen.

## 

## **2.2 Prioritatea/Fond/Obiectiv de politică/Obiectiv specific**

Prioritatea : P10. Ajutorarea persoanelor defavorizate (Sprijin pentru cele mai defavorizate persoane în cadrul obiectivului specific prevăzut la articolul 4 alineatul (1) litera (m) din Regulamentul FSE+ (ESO.4.13))

Rata deprivării materiale severe și ponderea persoanelor defavorizate din punct de vedere social sunt printre cele mai ridicate din Uniunea Europeană, după cum arată Raportul de Țară 2020. Intervențiile destinate sprijinirii persoanelor defavorizate includ o gamă largă de măsuri de sprijin pentru reducerea gradului de deprivare materială a cetățenilor, sprijin pentru preșcolarii și elevii din învățământul de stat, proveniți din familii defavorizate, sprijin pentru cuplurile mamă – nou-născut, sprijin pentru persoanele defavorizate în vederea asigurării alimentelor de bază.

Obiectivul contribuie la consolidarea coeziunii sociale și la reducerea sărăciei extreme, finanțând printre altele, sprijin material pentru alimente de bază și mese calde, precum și tichete educaționale și sprijin pentru trusou nou-nascuti din familii defavorizate.

**Obiectiv de politică : O Europă mai socială și mai favorabilă incluziunii, prin implementarea Pilonului european al drepturilor sociale**

**Obiectivul specific ESO4.13. Reducerea deprivării materiale** este selectat pentru a răspunde nevoilor unui grup semnificativ de persoane vulnerabile din România, care se află într-o situație de deprivare materială severă.

## **2.3 Reglementări europene și naționale, cadrul strategic, documente programatice aplicabile**

## 

a) Regulamentul (UE) nr. 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013, cu modificările ulterioare ;

b) Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările ulterioare ;

c) Programul Incluziune și Demnitate Socială 2021-2027 aprobat prin Decizia de punere în aplicare a comisiei nr. C(2022) 9635 final din 14.12.2022 de aprobare a programului “Incluziune și Demnitate Socială” pentru sprijin din partea Fondului european de dezvoltare regională și Fondului social european Plus în cadrul obiectivului „Investiții pentru ocuparea forței de muncă și creștere economică” din România / CCI 2021RO05FFPR001 ;

d) Ordonanța de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, aprobată cu modificări prin Legea nr. 231/2023, cu modificările ulterioare;

e) Ordonanța de urgență a Guvernului nr. 34/ 2024 privind unele măsuri pentru sprijinirea categoriilor de cupluri mamă-nou-născut defavorizate cu tichete sociale pe suport electronic acordate din fonduri externe nerambursabile pentru nou-născuţi, pentru modificarea Legii nr. 227/2015 privind Codul fiscal, precum şi prorogarea unui termen;

f) Ordonanța de urgență a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare, aprobată prin Legea nr. 45/2024;

g) Hotărârea Guvernului nr.829/2022 pentru aprobarea Normelor metodologice de aplicare a Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;

h) Hotărârea Guvernului nr.873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;

i) Strategia națională privind incluziunea socială și reducerea sărăciei pentru perioada 2022-2027, aprobată prin Hotărârea Guvernului nr. 440/2022;

j) Ordinul ministrului investițiilor și proiectelor europene nr.1.777/2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) şi (3) , art. 7 alin. (1) şi art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027.

k) Ordinul ministrului investițiilor și proiectelor europene nr.2041/2023 pentru aprobarea modelului contractului de finanţare prevăzut la art. 14 alin. (2) din Ordonanţa de urgenţă a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027

# **3. ASPECTE SPECIFICE APELULUI DE PROIECTE**

## **3.1 Tipul de apel**

Prezentul apel este de tip non-competitiv cu acoperire națională.

## **3.2 Forma de sprijin (granturi; instrumentele financiare; premii)**

În cadrul prezentului apel, finanțarea se acordă sub formă de granturi nerambursabile.

## **3.3 Bugetul alocat apelului de proiecte**

Bugetul alocat pentru prezentul apel este de 24.000.000 euro din care 21.600.000 euro contribuție UE și 2.400.000 euro contribuție națională.

În conformitate cu prevederile art. 15, alin.(1) lit. a) din Ordonanța de urgență a Guvernului nr.133/2021 cu modificările și completările ulterioare, aprobată cu modificări prin Legea nr. 231/2023, cu modificările ulterioare

„*Autoritățile de management sunt autorizate să încheie/să emită contracte/decizii de finanțare a căror valoare poate determina depășirea, în limitele stabilite mai jos, a sumelor alocate în euro, la nivel de program din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, și cofinanțare de la bugetul de stat, cu încadrare în creditele de angajament aprobate anual cu această destinație prin legile bugetare anuale, astfel:*

*a) în limita a 50% Autoritatea de management Programul Incluziune și demnitate socială (...)”.*

Cursul de schimb care va fi utilizat pentru stabilirea valorii unui proiect este cursul Inforeuro aferent lunii martie 2024, respectiv 1 euro = 4,9683 lei.

Bugetul proiectului va fi exprimat DOAR în lei.

## **3.4 Rata de cofinanțare**

Rata de cofinanțare UE este 90%.

## **3.5 Zona/zonele geografică(e) vizată(e) de apelul de proiecte**

Proiectul finanțat în cadrul acestui apel are o acoperire națională și va viza toate regiunile de dezvoltare, respectiv regiunile mai puțin dezvoltate ale României(Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru) și regiunea dezvoltată București Ilfov.

Pentru proiectul finanțat în contextul prezentului ghid, valoarea eligibilă a proiectului, contribuția proprie, cofinanțarea UE, asistența financiară nerambursabilă solicitată vor fi defalcate automat de sistemul informatic pe cele două tipuri de regiuni de dezvoltare (mai puțin dezvoltate/ regiune mai dezvoltată) în baza unei pro-rata (pentru regiunea dezvoltată – 4,29%, iar pentru regiunile mai puțin dezvoltate – 95,71%).

## **3.6 Acțiuni sprijinite în cadrul apelului**

## 

Acest apel de proiecte finanțează măsuri de sprijin care constau în acordarea de tichete sociale pe suport electronic pentru nou-născuţi în valoare de 2.000 de lei, acordate într-o tranşă unică pentru fiecare nou-născut şi are în vedere sprijinirea cuplurilor mamă-nou-născut.

Măsura de sprijin material este completată de măsurile auxiliare care au scopul de a reduce deprivarea materială, care pot include şi nu se rezumă la indicaţii de îngrijire a nou-născutului, consiliere în alăptare, educaţie sanitară, educaţie de prim ajutor pentru nou-născuţi, educaţie cu privire la asigurarea igienei corporale şi a locuinţei, facilitarea accesului la servicii medicale, orientarea către servicii sociale, recomandări nutriţionale pentru bebeluşi necesare pentru diversificarea alimentaţiei. Aceste măsuri auxiliare se pun în aplicare de către autorităţile administraţiei publice locale, prin serviciile publice de asistenţă socială, singure sau în cooperare cu diverse organizaţii şi instituţii cu atribuţii în domeniul asistenţei sociale și vor fi aplicate în funcţie de nevoile individuale ale destinatarului final, fără a aduce atingere demnităţii persoanei.

Măsura de sprijin material precum și măsurile auxiliare sunt implementate în temeiul Ordonanței de urgență a Guvernului nr. 34/2024.

## **3.7 Grup țintă vizat de apelul de proiecte**

## În cadrul prezentului apel de proiecte, grupul-ţintă al proiectului va fi format din:

## 

a) mamele care nasc începând cu data 12 aprilie 2024, data intrării în vigoare a Ordonanței de urgență a Guvernului nr. 34/2024, dar nu mai târziu de trei luni de la naşterea copilului şi cărora le este stabilit, prin dispoziţie scrisă a primarului, dreptul la oricare din componentele venitului minim de incluziune, în baza Legii nr. 196/2016 privind venitul minim de incluziune, cu modificările şi completările ulterioare;

b) mamele cu dizabilităţi care nasc începând cu data intrării în vigoare a Ordonanței de urgență a Guvernului nr. 34/2024, dar nu mai târziu de trei luni de la naşterea copilului;

c) mamele care nasc începând cu data intrării în vigoare a Ordonanței de urgență a Guvernului nr. 34/2024, dar nu mai târziu de trei luni de la naşterea copilului, aflate temporar în situaţii critice de viaţă, respectiv victime ale calamităţilor, ale violenţei domestice, care se află în situaţii deosebite de vulnerabilitate sau aflate în alte situaţii de risc, stabilite prin ancheta socială întocmită de autorităţile publice cu atribuţii în domeniul asistenţei sociale la solicitarea persoanei sau sesizarea unui terţ;

d) mame care nasc începând cu data intrării în vigoare a Ordonanței de urgență a Guvernului nr. 34/2024, dar nu mai târziu de trei luni de la naşterea copilului şi care nu deţin acte de identitate;

e) mamele minore care nasc începând cu data intrării în vigoare a Ordonanței de urgență a Guvernului nr. 34/2024, dar nu mai târziu de trei luni de la naşterea copilului;

f) mamele care nasc începând cu data intrării în vigoare a Ordonanței de urgență a Guvernului nr. 34/2024, dar nu mai târziu de trei luni de la naşterea copilului, cetăţeni străini sau apatrizi proveniţi din zone de conflict armat.

În situaţia în care copilul este lipsit, temporar sau permanent, de ocrotirea mamei în primele 3 luni de la naşterea copilului, tichetul social pe suport electronic poate fi acordat reprezentantului legal.

În situaţia sarcinii multiple, măsura de sprijin material se acordă pentru fiecare nou-născut.

În cadrul prezentului apel, se decontează cheltuielile cu tichetele sociale emise pe suport electronic pentru nou-născuți din fonduri externe nerambursabile, efectuate pentru destinatarii finali prevăzuți la art.3 din Ordonanța de urgență a Guvernului nr. 34/2024 în limitele de eligibilitate ale PoIDS 2021-2027și în limita bugetului prezentului apel.

## **3.8 Indicatori**

### **3.8.1 Indicatori de realizare**

|  |  |  |  |  |  |
| --- | --- | --- | --- | --- | --- |
| **Obiectiv specific** | **Fond** | **ID** | **Indicator** | **Categoria de regiune** | **Valoare maximă (euro)** |
| ESO4.13 | FSE+ | EMCO01 | Valoarea monetară totală a alimentelor și bunurilor distribuite | Mai dezvoltate | 24.000.000,00 |
| ESO4.13 | FSE+ | EMCO01 | Valoarea monetară totală a alimentelor și bunurilor distribuite | Mai puțin dezvoltate |

### **3.8.2 Indicatori de rezultat**

|  |  |  |  |  |  |
| --- | --- | --- | --- | --- | --- |
| **Obiectiv specific** | **Fond** | **ID** | **Indicator** | **Categoria de regiune** | **Valoare estimată (persoane)** |
| ESO4.13 | FSE+ | EMCR19 | Numărul destinatarilor finali care beneficiază de bonuri/carduri | Mai dezvoltate | Se va stabili de către solicitant în corelare cu valoarea maximă a proiectului |
| ESO4.13 | FSE+ | EMCR19 | Numărul destinatarilor finali care beneficiază de bonuri/carduri | Mai puțin dezvoltate |

La nivelul cererii de finanțare se vor stabili ținte pentru indicatorii de realizare și de rezultat imediat.

Toți indicatorii menționați în prezentul apel de proiecte non-competitiv vor fi colectați obligatoriu în implementare.

### **3.8.3 Indicatori suplimentari specifici Apelului de Proiecte (dacă este cazul)**

Nu este cazul

## **3.9 Rezultatele așteptate**

Principalul rezultat așteptat în cadrul prezentului apel de proiect îl reprezintă reducerea ratei deprivării materiale severe prin acordarea de tichete sociale pe suport electronic pentru nou-născuţi pentru cheltuielile necesare achiziționării produselor pentru îngrijirea nou-născutului, astfel cum sunt acestea prevăzute la lit.h) a art. 2 din Ordonanța de urgență a Guvernului nr.34/2024 pentru cuplurile mamă – nou-născut defavorizate.

## **3.10 Operațiune de importanță strategică**

Nu e cazul

## **3.11 Investiții teritoriale integrate**

Nu e cazul

## **3.12 Dezvoltare locală plasată sub responsabilitatea comunității**

Nu e cazul

## **3.13 Reguli privind ajutorul de stat**

Nu este cazul

## **3.14 Reguli privind instrumentele financiare**

Nu e cazul

## **3.15 Acțiuni interregionale, transfrontaliere și transnaționale**

Nu e cazul

## **3.16 Principii orizontale**

Acțiunile prevăzute în cadrul acestui obiectiv specific vor avea în atenție respectarea ***Cartei drepturilor fundamentale a Uniunii Europene***, de care se leagă și principiile orizontale referitoare la egalitatea de șanse, nediscriminare și accesibilitate.

În perioada 2021-2027, respectarea principiilor orizontale este sprijinită prin formularea unor condiții favorizante orizontale referitoare la aplicarea și implementarea eficace a Cartei drepturilor fundamentale a Uniunii Europene și a ***Convenției Organizației Națiunilor Unite privind drepturile persoanelor cu dizabilități***.

La nivelul Ministerului Investițiilor și Proiectelor Europene au fost elaborate două Ghiduri, unul pentru aplicarea Cartei drepturilor fundamentale a Uniunii Europene Europene în implementarea fondurilor europene nerambursabile[[1]](#footnote-1) și unul pentru reflectarea Convenției Organizației Națiunilor Unite privind drepturilor persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027[[2]](#footnote-2).

În conformitate cu prevederile art. 9 din Regulamentul (UE) nr. 2021/1060, cu modificările ulterioare, și cu prevederile articolelor 6 și 28 din Regulamentul (UE) nr. 1057/2021, cu modificările și completările ulterioare, atât în pregătirea și implementarea operațiunilor, beneficiarul trebuie să asigure respectarea principiilor și temelor orizontale:

•**Egalitatea de șanse și de tratament între femei și bărbați** **și integrarea perspectivei de gen.**

Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la egalitatea de șanse și de tratament între femei și bărbați și integrarea perspectivei de gen.

•**Nediscriminarea și prevenirea oricărei forme de discriminare** pe criterii de rasă, naționalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.

Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la prevenirea oricăror forme de discriminare.

•**Accesibilitatea pentru persoanele cu dizabilități**.

Se vor prezenta în Cererea de finanțare măsurile concrete ce vor fi implementate în vederea asigurării accesibilității persoanelor cu dizabilități în toate spațiile în care se desfășoară operațiunea.

În cadrul Cererii de finanțare se va evidenția, în secțiunea relevantă din cadrul aplicației electronice, contribuția proiectului la temele orizontale stabilite prin PoIDS 2021-2027.

## **3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**

Tipurile de acțiuni prevăzute în cadrul prezentului apel de proiecte au fost apreciate ca fiind compatibile cu principiul DNSH, având în vedere că prin natura lor se așteaptă ca acestea să nu aibă niciun impact negativ semnificativ asupra mediului.

## **3.18 Caracterul durabil al proiectului**

După finalizarea perioadei de implementare, se menține obligația Beneficiarului de a asigura sustenabilitatea și durabilitatea proiectului, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilită în decizia de finanțare și se menține obligația de a pune la dispoziția AM PoIDS/OI/OIR responsabil, Autorității de Certificare şi Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile**.**

## **3.19 Acțiuni menite să garanteze egalitatea de șanse, de gen, incluziunea și nediscriminarea**

Respectarea prevederilor legale în materie de accesibilitate, egalitatea de șanse, de gen va fi urmărită în selecția și implementarea acțiunilor.

În ceea ce privește componența echipelor de management și de implementare ale proiectelor, se va urmări promovarea pe cât de mult posibil și acolo unde este cazul, echilibrul de gen și de vârstă.

Toate investițiile vor asigura respectarea drepturilor fundamentale și conformitatea cu Carta Drepturilor Fundamentale a Uniunii Europene, cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

## **3.20 Teme secundare**

Nu este cazul.

## **3.21 Informarea și vizibilitatea sprijinului din fonduri**

Solicitantul are obligația de a realiza măsurile minime de informare și publicitate în conformitate cu prevederile PoIDS - **Ghidului Solicitantului Condiții Generale, capitulul 6 Reguli specifice de informare și publicitate.**

În cererea de finanțare se vor prevedea obligatoriu măsurile minime de informare, publicitate și vizibilitate la nivelul proiectului, și anume:

* Asigurarea vizibilității proiectului (prin expunerea unui afiș) la sediul/sediile de implementare a proiectului;
* Solicitantul se asigură că cei care participă în cadrul proiectului sunt informați în mod specific cu privire la sprijinul acordat prin FSE+;
* Documentele referitoare la implementarea proiectelor și publicate pentru public sau pentru destinatarii finali, trebuie să includă o mențiune cu privire la faptul că operațiunea a fost sprijinită în cadrul FSE+.

**4. INFORMAȚII ADMINISTRATIVE DESPRE APELUL DE PROIECTE**

## **4.1 Data deschiderii apelului de proiecte**

Data deschiderii apelului de proiecte este ..............2024, ora .....

## **4.2 Perioada de pregătire a proiectelor**

Prezentul Ghid al Solicitantului - Condiții Specifice se publică în consultare publică pe pagina de internet a MIPE în data de 27.05.2024.

Propunerile de îmbunătățire pot fi transmise pe adresa de email consultare.poids@mfe.gov.ro până la data de 13.06.2024.

În perioada de pregătire a proiectului, precum și în perioada de depunere a proiectului, pot fi adresate solicitări de clarificări în ceea ce privește datele/informațiile cuprinse în cadrul Ghidului Solicitantului Condiții Specifice, prin aplicația de ticketing din secțiunea Helpdesk a site-ului [www.mfe.gov.ro](http://www.mfe.gov.ro). Răspunsurile vor fi transmise prin aplicația de ticketing în maximum 10 zile lucrătoare, dar nu mai târziu de data închiderii apelului de proiecte.

Solicitările de clarificări în ceea ce privește datele/informațiile cuprinse în cadrul Ghidului Solicitantului Condiții Specifice, prin aplicația de ticketing, pot fi transmise cu maximum 5 zile lucrătoare anterior datei închiderii apelului de proiecte. Răspunsurile la solicitările de clarificări primite în legătură cu Ghidul Solicitantului vor fi publicate pe site-ul www.mfe.gov.ro.

## **4.3 Perioada de depunere a proiectelor**

## **4.3.1 Data și ora pentru începerea depunerii de proiecte**

Proiectele pot fi depuse prin Sistemul informatic MySMIS2021 începând cu data de ..................., ora .................

### **4.3.2 Data și ora închiderii apelului de proiecte**

Data închiderii apelului de proiecte este ................... 2024, ora .............

## **4.3.3 Modalitatea de depunere a proiectelor**

## 

Cererea de finanțare se depune exclusiv prin intermediul aplicației MySMIS2021/SMIS2021+ prin completarea și transmiterea acesteia integral, inclusiv prin încărcarea documentelor.

Cererea de finanțare și/sau toate documentele aferente acesteia, transmise în alt mod, nu vor fi luate în considerare în procesul de evaluare.

# **5. CONDIȚII DE ELIGIBILITATE**

**5.1 Eligibilitatea solicitanților și partenerilor**

### **5.1.1 Cerințe privind eligibilitatea solicitanților și partenerilor**

Instituție din administrația publică centrală ce are competențe și obligații care derivă din acte normative sau alte documente strategice, de a reglementa, coordona, monitoriza și implementa tipul de operațiuni ce urmează a fi finanțate.

### **5.1.2 Categorii de solicitanți eligibili**

Solicitant eligibil în cadrul acestei cereri de propuneri de proiecte:

* Ministerul Investițiilor și Proiectelor Europene, prin structura de specialitate cu rol de beneficiar al finanțării nerambursabile aferente Programului Incluziune și demnitate socială desemnată potrivit Ordonanței de urgență a Guvernului nr.34/2024.

### **5.1.3 Categorii de parteneri eligibili**

Nu este cazul

### **5.1.4 Reguli și cerințe privind parteneriatul**

Nu este cazul

## **5.2 Eligibilitatea activităților**

### **5.2.1 Cerințe generale privind eligibilitatea activităților**

În cadrul prezentului apel de proiecte sunt eligibile acțiuni care se subscriu măsurilor aferente priorității P10. Ajutorarea persoanelor defavorizate (Sprijin pentru cele mai defavorizate persoane în cadrul obiectivului specific prevăzut la articolul 4 alineatul (1) litera (m) din Regulamentul FSE+ (ESO.4.13)).

### **5.2.2 Activități eligibile**

Tipurile de activități eligibile care vor fi finanțate în contextul acestui apel de proiecte sunt în principal cele care vizează:

1. **Stabilirea numărului de persoane aparținând grupului țintă eligibil - activitate preliminară depunerii cererii de finanțare în cadrul prezentului apel**

La depunerea cererii de finanțare, solicitantul va depune și procedura pentru fundamentarea numărului de persoane aparținând grupului țintă eligibil. Identificarea categoriilor de persoane care beneficiază de sprijinul material și actualizarea listelor cu destinatarii finali, după caz, se realizează conform prevederilor art. 6 din Ordonanța de urgență a Guvernului nr. 34/2024.

2. **Contractarea serviciilor privind emiterea tichetelor sociale pe suport electronic** pentru nou-născuți de către Ministerul Investițiilor și Proiectelor Europene se realizează în condițiile legislației în vigoare privind achizițiile publice.

Încheierea de contracte se realizează doar cu unități care desfășoară activitatea privind emiterea tichetelor sociale pe suport electronic pentru nou-născuți, numai în baza autorizației de funcționare, acordată de Ministerul Finanțelor.

Pot avea calitatea de unități emitente unităţi autorizate potrivit Legii nr. 165/2018 privind acordarea biletelor de valoare, cu modificările şi completările ulterioare, care emit tichete sociale pe suport electronic.

Unitățile emitente sunt obligate să ia măsurile necesare pentru asigurarea circulației tichetelor sociale pe suport electronic pentru sprijin educațional în condiții de siguranță, precum și să respecte prevederile Ordonanței de urgență a Guvernului nr.83/2023, cu modificările ulterioare.

Unitățile emitente sunt obligate să selecteze unităţile afiliate care acceptă tichete sociale pe suport electronic pe baza unor proceduri transparente şi nediscriminatorii, astfel încât să acopere întreaga arie de destinatari finali ai tichetelor sociale pe suport electronic şi să se asigure că sunt acoperite toate zonele ţării, astfel încât destinatarul final să poată achiziţiona de la o astfel de unitate afiliată produse de îngrijire pentru nou-născuţi.

**3. Distribuirea tichetelor sociale pe suport electronic pentru nou-născuți de la unitatea emitentă la autoritățile publice locale**

Ministerul Investiţiilor şi Proiectelor Europene, în calitate de beneficiar, va asigura coordonarea distribuirii măsurii de acordare de tichete sociale pe suport electronic pentru nou-născuți de la unitatea emitentă către către autorităţile administraţiei publice locale.

4. **Distribuția tichetelor sociale pe suport electronic pentru nou-născuți către destinatarii finali**

Unitatea emitentă asigură livrarea tichetelor sociale pe suport electronic, împreună cu informaţiile necesare privind lista unităţilor afiliate, către autorităţile administraţiei publice locale, conform listei finale a destinatarilor finali comunicate de beneficiar şi prevăzute la art. 6 alin. (7) din Ordonanța de urgență a Guvernului nr. 34/2024.

Autorităţile administraţiei publice locale din care provin destinatarii finali transmit destinatarului final/reprezentantului legal al destinatarului final tichetul social pe suport electronic împreună cu informaţiile necesare privind lista unităţilor afiliate de pe raza teritorială unde aceştia îşi au domiciliul sau reşedinţa.

Pentru destinatarii finali nedeplasabili, autorităţile administraţiei publice locale asigură serviciul de livrare a tichetului electronic la domiciliul sau reşedinţa acestora.

În vederea întocmirii listelor destinatarilor finali, entităţile responsabile şi entităţile implicate vor respecta mecanismul descris în cadrul Ordonanței de urgență a Guvernului nr. 34/2024.

5. **Achiziționarea produselor pentru îngrijirea nou-născutului de către destinatarii finali, prin utilizarea tichetelor sociale pe suport electronic.**

Produsele pentru îngrijirea nou-născutului vor fi achizitionate de către destinatarii finali de la unitățile afiliate, până la concurența sumei disponibile pe tichetul social pe suport electronic.

Decontarea produselor pentru îngrijirea nou-născutului se va efecua pe baza valorii nominale a tichetului social pe suport electronic în valoare de 2.000 de lei, acordată într-o tranşă unică pentru fiecare nou-născut,în conformitate cu prevederile Programului Incluziune și Demnitate Socială 2021-2027 și în acord cu prevederile Ordonanței de urgență a Guvernului nr. 34/2024. Sumele acordate pot fi utilizate în termen de maximum 6 luni de la data emiterii suportului electronic.

Tichetele sociale pe suport electronic pentru produsele de îngrijire a nou-născutului pot fi utilizate numai la unitățile afiliate care au încheiat cu unitatea emitentă selectată de către solicitant contracte de prestări servicii/protocoale/convenții/acorduri sau orice alt document care reglementează drepturile și obligațiile părților.

Unitățile emitente de tichete sociale pe suport electronic pentru produse de îngrijire a nou- născutului au obligația ca, odată cu emiterea acestora, să asigure măsurile necesare pentru ca destinatarii finali să poată identifica și cunoaște rețeaua de unități afiliate care comercializează produse de îngrijire a nou-născutului, pe raza localității de domiciliu sau reședință ai acestora ori în a căror evidență a administrațiilor publice locale se află.

Destinatarul final sau reprezentantul legal al acestuia poate utiliza tichetele sociale pe suport electronic numai în reţeaua unităţilor afiliate, pe baza actului de identitate, cu excepţia mamelor care nu deţin acte de identitate.

În cazul destinatarului final care nu deţine acte de identitate, tichetele sociale pe suport electronic se utilizează pe baza adeverinţei eliberate de autorităţile publice locale, care atestă încadrarea în categoria destinatarului final.

Beneficiarul va coordona activitatea de distribuție a tichetelor sociale pe suport electronic pentru produse de îngrijire a nou-născutului către destinatarii finali, în conformitate cu prevederile Ordonanței de urgență a Guvernului nr.34/2024.

Solicitantul, precum și unitățile afiliate se vor asigura că utilizarea tichetelor sociale pe suport electronic pentru produsele de îngrijire a nou-născutului nu va pune destinatarii finali într-o situație de stigmatizare.

6. **Activități de informare și conștientizare a grupului țintă asupra sprijinului pe care Uniunea Europeană și Guvernul României îl acordă prin acest program.**

În propunerea de proiect, solicitantul va trebui să descrie modul în care se va asigura informarea destinatarilor finali vizați de acest proiect.

7. **Alte activități de sprijin destinate grupului țintă**:

Sunt avute în vedere măsuri auxiliare pentru grupul țintă vizat care să vină în completarea sprijinului principal.

Aceste măsuri auxiliare pot include şi nu se rezumă la indicaţii de îngrijire a nou-născutului, consiliere în alăptare, educaţie sanitară, educaţie de prim ajutor pentru nou-născuţi, educaţie cu privire la asigurarea igienei corporale şi a locuinţei, facilitarea accesului la servicii medicale, orientarea către servicii sociale, recomandări nutriţionale pentru bebeluşi necesare pentru diversificarea alimentaţiei;

Măsurile auxiliare se pun în aplicare de către autorităţile administraţiei publice locale, prin serviciile publice de asistenţă socială, singure sau în cooperare cu diverse organizaţii şi instituţii cu atribuţii în domeniul asistenţei sociale.

Măsurile auxiliare vor fi aplicate în funcţie de nevoile individuale ale destinatarului final, fără a aduce atingere demnităţii persoanei.

Solicitantul poate atașa la cererea de finanțare Metodologia de monitorizare a proiectului. Acest document este opțional.

Mecanismul de distribuție a tichetelor sociale pe suport electronic pentru nou- născuți se implementează în conformitate cu prevederile Ordonanței de urgență a Guvernului nr. 34/2024.

### **5.2.3 Activitatea de bază**

Toate activitățile menționate la secțiunea 5.2.2 din prezentul Ghid al solicitantului sunt activități obligatorii.

### **5.2.4 Activități neeligibile**

Pot fi considerate neeligibile activitățile care fie nu au legătură directă cu activitățile incluse în secțiunea 5.2.2, fie nu sunt necesare pentru execuția proiectului, cu excepția activităților de tipul activități de management de proiect, de suport pentru managementul /coordonarea proiectului.

## **5.3 Eligibilitatea cheltuielilor**

## 

### **5.3.1 Baza legală pentru stabilirea eligibilității cheltuielilor**

* Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrațiune și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările ulterioare;
* Regulamentul (UE)nr. 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013, cu modificările ulterioare;
* Ordonanță de urgență a Guvernului nr.34/2024;
* Ordonanța de urgență a Guvernului nr.133/2021, aprobată cu modificări prin Legea nr. 231/2023, cu modificările ulterioare ;
* Hotărâre a Guvernului nr.873/2022;
* Hotărâre a Guvernului nr. 829/2022, cu modificările și completările ulterioare.
* Programul Incluziune si Demnitate Socială 2021 -2027.

### **5.3.2 Categorii și plafoane de cheltuieli eligibile**

Cheltuielile se vor deconta pe baza valorii nominale a tichetelor sociale pe suport electronic pentru nou-născuți , în conformitate cu prevederile Ordonanței de urgență a Guvernului nr. 34/2024.

În cadrul acestui apel de proiecte, vor putea fi decontate și cheltuieli efectuate anterior semnării deciziei de finanțare, cu respectarea prevederilor Regulamentului (UE) nr. 2021/1060, articolul 63 alin (2):

„Cheltuielile sunt eligibile pentru o contribuție din fonduri dacă au fost suportate de un beneficiar sau de partenerul privat din cadrul unei operațiuni PPP și plătite în cadrul implementării operațiunilor, între data transmiterii programului către Comisie sau data de 1 ianuarie 2021, oricare dintre aceste date survine prima, și 31 decembrie 2029”

coroborat cu articolul 63 alin (6):

„Operațiunile nu sunt selectate pentru sprijin din fonduri dacă au fost finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente”.

Cheltuielile eligibile sunt:

Categoria - Cheltuieli pentru reducerea privațiunilor materiale

* Subcategoria - Cheltuieli în temeiul art. 22 alin. (1) lit. (a) și din Regulamentul (UE) nr.2021/1057, cu modificările și completările ulterioare.

Perioada de eligibilitate a cheltuielilor este de la data aprobării Ordonanței de urgență a Guvernului nr.34/2024.

### **5.3.3 Categorii de cheltuieli neeligibile**

În conformitate cu prevederile art. 10 din Hotărârea Guvernului nr. 873/2022, următoarele categorii de cheltuieli nu sunt eligibile:

a) cheltuielile prevăzute la art. 64 din Regulamentul (UE) nr. 2021/1060, cu modificările ulterioare;

b) cheltuielile efectuate în sprijinul relocării potrivit art. 66 din Regulamentul (UE) nr. 2021/1060, cu modificările ulterioare;

c) cheltuielile excluse de la finanțare potrivit art. 7 alin. (1), (4) și (5) din Regulamentul (UE) nr. 2021/1058, cu modificările ulterioare;

d) cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) nr. 2021/1057, cu modificările ulterioare;

e) cheltuielile excluse de la finanțare potrivit art. 9 din Regulamentul (UE) nr.2021/1056;

f) achiziția de echipamente și autovehicule sau mijloace de transport second -hand;

g) amenzi, penalități, cheltuieli de judecată și cheltuieli de arbitraj;

h) cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/2022;

i) cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022, corespunzător specificului programului și particularităților operațiunilor;

j) cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) nr.2021/1060, cu modificările ulterioare, cu excepția situațiilor reglementate la art. 20 alin. (1) lit. b) din același Regulament;

k) TVA recuperat pe baza declarațiilor depuse la Agenția Națională de Administrare Fiscală.

### **5.3.4 Opțiuni de costuri simplificate. Costuri directe și costuri indirecte**

Nu este cazul.

### **5.3.5 Opțiuni de costuri simplificate. Costuri unitare/sume forfetare și rate forfetare**

Nu este cazul.

### **5.3.6 Finanțare nelegată de costuri**

Nu este cazul.

## **5.4 Valoarea minimă și maximă eligibilă/nerambursabilă a unui proiect**

Valoarea maximă eligibilă a proiectului nu poate depăși alocarea apelului de proiecte, specificată în secțiunea 3.3.

Bugetul proiectului va fi exprimat DOAR în lei.

Cursul de schimb care va fi utilizat de beneficiar pentru întocmirea bugetului proiectului precum și pentru verificarea încadrării bugetului proiectului în valoarea maximă eligibilă admisibilă, este cursul Inforeuro aferent lunii martie 2024, respectiv 1 Euro = 4,9683RON.

## **5.5 Cuantumul cofinanțării acordate**

Rata de cofinanțare UE în cadrul acestui apel este 90%.

## **5.6 Durata proiectului**

Conform Ordonanței de urgență a Guvernului nr.34/2024, acordarea sprijinului material se implementează pe o perioadă de 4 ani, respectiv în perioada 2024 – 2027.

## Perioada de implementare a proiectului este de 60 de luni.

## **5.7 Alte cerințe de eligibilitate a proiectului**

Nu este cazul .

# **6. INDICATORI DE ETAPĂ**

Nu este cazul

# **7. COMPLETAREA ȘI DEPUNEREA CERERII DE FINANȚARE**

## **7.1 Completarea formularului cererii**

Solicitantul are obligația de a completa cererea de finanțare cu toate informațiile necesare și de a anexa documentele justificative/documentele suport/anexele obligatorii prevăzute în prezentul ghid, solicitantul fiind responsabil pentru lipsa unora din aceste informații/documente/anexe care pot conduce la decizii de respingere a cererii de finanțare, fie în etapa de evaluare tehnico-financiară, fie în etapa de contractare.

Prin depunerea cererii de finanțare, solicitantul înțelege și își asumă respectarea regulilor privind completarea cererii de finanțare, a regulilor privind procesul de evaluare și selecție a cererilor de finanțare (inclusiv a procesului de soluționare a contestațiilor) și condițiile de acces la finanțare/contractare, a termenelor stabilite și/sau durata unor activități, așa după cum sunt prevăzute aceste reguli în prezentul ghid.

Cererile de finanțare se depun exclusiv prin intermediul aplicației MySMIS2021/SMIS2021+ prin completarea și transmiterea acesteia integral, inclusiv prin încărcarea documentelor.

Toate Cererile de finanțare și/sau toate documentele aferente unei Cereri de finanțare transmise în alt mod nu vor fi luate în considerare în procesul de evaluare.

## 

## **7.2 Limba utilizată în completarea cererii de finanțare**

Cererea de finanțare precum și toate documentele atașate vor fi completate exclusiv în limba română.

## **7.3 Metodologia de justificare și detaliere a bugetului cererii de finanțare**

În vederea completării bugetului este obligatorie definirea activităților și sub activităților.

**7.4 Anexe și documente obligatorii la depunerea cererii**

Ordin/împuternicire - Documente care să ateste calitatea de reprezentant legal / împuternicit care semnează documentele din procesul de contractare și contractul de finanțare;

## **7.5 Aspecte administrative privind depunerea cererii de finanțare**

Cererea de finanțare depusă de solicitant trebuie să respecte modelul cadru aprobat prin Ordinul ministrului investițiilor și proiectelor europene nr.1.777/2023.

## 

## **7.6 Anexele și documente obligatorii la momentul contractării**

* Fișa de fundamentare financiară proiect propus la finanțare/finanțat din fonduri europene
* Graficul (estimativ) de rambursare a cheltuielilor
* Declarație din partea solicitantului privind evitarea dublei finanțări si utilizarea eficienta a fondurilor
* Planul de monitorizare a proiectului.

## **7.7 Renunțarea la cererea de finanțare**

## 

Renunțarea la Cererea de finanțare anterior semnării Contractului de finanțare se realizează prin transmiterea de către solicitant, prin intermediul aplicației informatice MySMIS2021/SMIS2021+, a unei solicitări scrise.

Renunțarea la implementarea proiectului, ulterior semnării Contractului de finanțare se realizează în conformitate cu prevederile deciziei de finanțare.

# **8. PROCESUL DE EVALUARE, SELECȚIE ȘI CONTRACTARE A PROIECTELOR**

# 

## **8.1 Principalele etape ale procesului de evaluare, selecție și contractare**

## Selecția proiectului se efectuează în conformitate cu prevederile prevăzute în Ghidul Solicitantului – Condiții generale PoIDS și a Metodologiei de verificare, evaluare și selecție a proiectelor în cadrul PoIDS 2021-2027[[3]](#footnote-3).

Proiectele conforme din punct de vedere al criteriilor de depunere (dată, oră şi modalitate de depunere) vor fi verificate manual din punct de vedere a conformităţii administrative şi a eligibilităţii proiectului, solicitantului pe baza unei declarații unice și obligatorii stabilite prin Ghidul Solicitantului – Condiții Generale și anexată cererii de finanțare prin care solicitantul confirmă îndeplinirea condițiilor de eligibilitate și a cerințelor de conformitate administrativă.

## **8.2 Conformitate administrativă – DECLARAȚIA UNICĂ**

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice, a cererii de finanțare, a bugetului și documentelor suport/justificative și a anexelor la cererea de finanțare încărcate de către solicitant în sistemul informatic MySMIS/2021/SMIS2021+.

După verificarea digitalizată a conformității administrative, sistemul/aplicația informatică MySMIS2021/SMIS2021+ va informa solicitantul/liderul de parteneriat cu privire la trecerea la etapa de evaluare tehnică și financiară prin emiterea automată a unui certificat de conformitate administrativă, prin intermediul aplicației informatice MySMIS2021/SMIS2021+.

Numai Cererile de finanțare care au obținut Certificatul de conformitate administrativă sunt admise în următoarea etapă a procesului de evaluare, respectiv evaluarea tehnică și financiară.

În etapa de evaluare a conformității administrative nu se pot solicita clarificări.

## **8.3 Etapa de evaluare preliminară**

Evaluarea eligibilității Cererii de finanțare se realizează în conformitate cu Metodologia de verificare, evaluare și selecție a proiectelor ȋn cadrul Programului Incluziune și Demnitate Socială 2021 – 2027 și în conformitate cu criteriile și sub-criteriile de evaluare menționate în Anexa nr.2 „Criterii de evaluare și selecție tehnică și financiară preliminară“ (ETFP) la prezentul Ghid al Solicitantului Condiții Specifice.

Criteriile de evaluare preliminară a proiectului și a activităților sunt:

➢Încadrarea proiectului propus spre finanțare în programul operațional;

➢Respectarea criteriilor de eligibilitate a cheltuielilor;

➢Includerea tuturor activităților obligatorii;

➢Respectarea condițiilor de acces stabilite în ghidul Solicitantului – Condiții Specifice.

Cererea de finanțare care nu îndeplinește criteriile eliminatorii va fi respinsă și nu va fi inclusă în etapa tehnică și financiară pentru a fi evaluată din punct de vedere calitativ.

Criteriile de evaluare eliminatorii prevăzute în Anexa nr. 2 la prezentul Ghid – Criteriile de evaluare şi selecţie tehnică şi financiară preliminară (P10) au caracter obligatoriu și vor fi aplicabile tuturor apelurilor de proiecte lansate în cadrul Priorității P10.

## **8.4 Evaluarea tehnică și financiară calitativă. Criterii de evaluare tehnică și financiară calitativă**

Criteriile de evaluare prevăzute în Anexa nr.3 la GS – Criteriile de evaluare tehnică şi financiară calitativă (P10) au caracter obligatoriu și vor fi aplicabile tuturor apelurilor de proiecte lansate.

## **8.5 Aplicarea pragului de calitate**

În cazul programelor cofinanțate din FSE+ pragul de calitate, sub care proiectele depuse la finanțare sunt declarate respinse, este de minim 70% din punctajul maxim care poate fi acordat.

## **8.6 Aplicarea pragului de excelență**

Nu este cazul.

## **8.7 Notificarea rezultatului evaluării tehnice și financiare.**

Rezultatul evaluării tehnice şi financiare va fi comunicat conform prevederilor Metodologiei de verificare, evaluare şi selecție a proiectelor ȋn cadrul PoIDS 2021 – 2027.

## **8.8 Contestații**

Solicitantul poate depune contestație conform prevederilor Metodologiei de verificare, evaluare şi selecție a proiectelor ȋn cadrul PoIDS 2021 – 2027, cu respectarea prevederilor legale în vigoare.

Cu privire la rezultatul evaluării tehnice și financiare, solicitantul, după caz, poate formula contestație pe cale administrativă în termen de 30 zile calendaristice, conform prevederilor legale în vigoare, calculat de la data comunicării acestuia prin intermediul sistemului informatic MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în Registrul Comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

Comitetul de Soluționare a Contestațiilor respinge automat contestațiile care:

- reclamă faptul ca nu au fost recepționate solicitările de clarificări, scrisorile de corecții bugetare sau notificările/deciziile de comunicare a rezultatelor verificării și evaluării, dar a căror primire AM PoIDS / OI/ OIR o poate dovedi cu confirmarea de transmitere electronică sau cu raportul de expediție prin fax, e-mail;

- sunt expediate de solicitant după termenul stipulat în notificările/ scrisorile/ deciziile de comunicare a rezultatelor verificării și evaluării.

Contestațiile trebuie să vizeze explicit criteriile din grila de evaluare. Vor fi reevaluate doar criteriile contestate.

Termenul maxim de soluționare a unei contestații este de 30 zile de la data înregistrării acesteia.

## **8.9 Contractarea proiectelor**

### **8.9.1 Verificarea îndeplinirii condițiilor de eligibilitate**

După finalizarea evaluării tehnice și financiare a cererilor de finanțare, AM PoIDS demarează etapa de contractare.

Procesul de contractare se derulează în conformitate cu prevederile Ghidului Solicitantului Condiții Generale sub-capitolul „5.4 Contractare“.

### **8.9.2 Decizia de acordare/respingere a finanțării**

Decizia de finanțare, se poate genera din sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale autorității de management/organismului intermediar, după caz, și reprezentantul legal/persoanele împuternicite desemnate de solicitantul.

### **8.9.3 Definitivarea planului de monitorizare al proiectului**

În conformitate cu Ordinul ministrului investițiilor și proiectelor europene nr. 1777/2023, se completează anexa aplicabilă și se stabilesc ținte trimestriale pentru atingerea rezultatelor asumate.

Planul de monitorizare a proiectului este parte integrantă a deciziei de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în decizia de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază/de referință ale acestora, dacă există.

### **8.9.4 Semnarea deciziei de finanțare**

Procesul de contractare se derulează în conformitate cu prevederile Ghidului Solicitantului Condiții Generale secțiunea 5.4 Contractare.

Decizia de finanțare va respecta modelul prevăzut în anexa la Ordinul ministrului investițiilor și proiectelor europene nr.2041/2023.

Condițiile specifice ale deciziei de finanțare sunt prevăzute în Anexa 6 la prezentul Ghid al Solicitantului - Condiții Specifice.

# **9. ASPECTE PRIVIND CONFLICTUL DE INTERESE**

Se va avea în vedere respectarea prevederilor aplicabile din secțiunea relevantă din Ghidul Solicitantului Condiții Generale PoIDS.

La conceperea cererii de finanțare precum și pe toată perioada implementării proiectului, beneficiarul vor trebui să respecte prevederile legale europene și naționale în vigoare referitoare la conflictul de interese și regimul incompatibilităților.

Solicitantul de finanțare nerambursabilă se obligă să întreprindă toate diligențele necesare pentru a evita orice conflict de interese, iar în cazul apariției riscului unei astfel de situații solicitantul trebuie să ia măsuri care să conducă la evitarea, respectiv stingerea lui și să informeze în scris AM PoIDS în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică solicitantul de a avea o atitudine obiectivă și imparțială sau care îi împiedică să execute activitățile prevăzute în cererea de finanțare într-o manieră obiectivă şi imparţială, din motive referitoare la familie, viață personală, afinități politice sau naționale, interese economice sau orice alte interese. Interesele anterior menționate includ orice avantaj pentru persoana în cauză, soțul/soția sau o rudă ori un afin, până la gradul 2 inclusiv.

Această prevedere se aplică solicitantului, angajaților solicitantului și altor persoane juridice publice sau private, în cazul în care acestea sunt implicate în activități care pot fi încadrate în execuția, auditarea sau controlul bugetului Uniunii Europene, precum și angajaților AM PoIDS și persoanelor fizice sau juridice care desfășoară activități externalizate pentru AM PoIDS, implicați direct în procesul de evaluare/selecție/aprobare/control, după caz, a cererilor de finanțare, respectiv în procesul de verificare/autorizare/plată/control al cererilor de rambursare/plată.

În temeiul art. 61 alin. (3) din **Regulamentul (UE, Euratom) nr. 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii**, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „*este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect*”.

În sensul aspectelor menționate mai sus, beneficiarii și partenerii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene și naționale:

* articolul 61 din Regulamentul (UE, Euroatom) nr. 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* Capitolul II, Secțiunea a 2-a din Reguli în materia conflictului de interese, din Ordonanța de urgență a Guvernului nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* Titlul IV, Capitolul II din Legea nr.161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;
* Capitolul II, Secțiunea 4 din Reguli de evitare a conflictului de interese (art. 58-63) din Legea nr. 98/2016 privind achizițiile publice.

# **10. ASPECTE PRIVIND PRELUCRAREA DATELOR CU CARACTER PERSONAL**

Se va avea în vedere respectarea prevederilor aplicabile din secțiunea relevantă din Ghidul Solicitantului Condiții Generale PoIDS.

Solicitantul are obligația respectării prevederilor Regulamentului (UE) nr. 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind Protecția Datelor), prevederi transpuse în legislația națională prin Legea nr.190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Depunerea cererii de finanțare reprezintă un angajament ferm privind acordul solicitantului, cu privire la prelucrarea datelor cu caracter personal procesate în toate fazele de evaluare și selecție și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

# **ASPECTE PRIVIND MONITORIZAREA TEHNICĂ ȘI RAPOARTELE DE PROGRES**

## **Rapoartele de progres**

Se vor respecta prevederile Capitolului VII – Implementarea și monitorizarea proiectului din Ordonanța de urgență a Guvernului nr. 23/2023 cu modificările și completările ulterioare, aprobată prin Legea nr. 45/2024.

## **Vizitele de monitorizare**

Se vor respecta prevederile Capitolului VII – Implementarea și monitorizarea proiectului din Ordonanța de urgență a Guvernului nr. 23/2023 cu modificările și completările ulterioare, aprobată prin Legea nr. 45/2024.

## **Mecanismul specific indicatorilor de etapă. Planul de monitorizare**

Se vor respecta prevederile Capitolului VII – Implementarea și monitorizarea proiectului din Ordonanța de urgență a Guvernului nr. 23/2023 cu modificările și completările ulterioare, aprobată prin Legea nr. 45/2024.

Verificarea tehnică a proiectului se va realiza pe baza Rapoartelor Tehnice de Progres, transmise de către Beneficiar însoțite de documente suport care atestă derularea activităților, atingerea rezultatelor și a indicatorilor asumați prin Cererea de finanțare.

Descrierea și detalierea procesului tehnic de transmitere a Rapoartelor Tehnice de Progres și a documentelor suport va fi prezentată de către AMPoIDS prin publicarea Manualului Beneficiarului.

# **ASPECTE PRIVIND MANAGEMENTUL FINANCIAR**

## **12.1 Mecanismul cererilor de prefinanțare**

În ceea ce privește mecanismul prefinanțării, mecanismul cererii de plată și mecanismul cererii de rambursare, se vor respecta prevederile Ordonanței de urgență a Guvernului nr.133/2021, aprobată cu modificări prin Legea nr. 231/2023, cu modificările ulterioare.

## **12.2 Mecanismul cererilor de plată**

Mecanismul cererilor de plată se derulează cu respectarea prevederilor cap. V din Ordonanța de urgență a Guvernului nr. 133/2021 aprobată cu modificări prin Legea nr. 231/2023, cu modificările ulterioare.

## **12.3 Mecanismul cererilor de rambursare**

Mecanismul cererilor de rambursare se derulează cu respectarea prevederilor cap. V din Ordonanța de urgență a Guvernului nr. 133/2021, aprobată cu modificări prin Legea nr. 231/2023, cu modificările ulterioare .

## **12.4 Graficul cererilor de prefinanțare/plată/rambursare**

Se vor respecta prevederile Ordonanței de urgență a Guvernului nr.133/2021, aprobată cu modificări prin Legea nr. 231/2023, cu modificările ulterioare.

## 

## **12.5 Vizitele la fața locului**

# Se vor respecta prevederile Ordonanței de urgență a Guvernului nr.133/2021, aprobată cu modificări prin Legea nr. 231/2023, cu modificările ulterioare.

# **MODIFICAREA GHIDULUI SOLICITANTULUI**

## **Aspectele care pot face obiectul modificărilor prevederilor ghidului solicitantului**

Prevederile prezentului Ghid al Solicitantului - Condiții Specifice pot fi modificate prin Ordin al ministrului investițiilor și proiectelor europene.

Aspecte ce pot face obiectul modificărilor prevederilor prezentului Ghid al Solicitantului - Condiții Specifice:

* data limită de depunere a Cererilor de finanțare în aplicația MySMIS2021/SMIS2021+
* anexele la Ghidul Solicitantului - Condiții Specifice
* alte elemente, identificate ulterior lansării apelului de proiecte, ca fiind deficitare a căror remediere necesită modificarea Ghidului Solicitantului - Condiții Specifice

## **Condiții privind aplicarea modificărilor pentru cererile de finanțare aflate în procesul de selecție (condiții tranzitorii):**

* Modificarea datei limită de depunere a Cererilor de finanțare nu afectează Cererile de finanțare depuse, acestea urmând să fie incluse în procesul de evaluare după finalizarea depunerii Cererilor de finanțare
* Orice modificare adusă la Ghidul Solicitantului -Condiții Specifice nu afectează Cererile de finanțare depuse, acestea fiind evaluate pe baza prevederilor Ghidului Solicitantului - Condiții Specifice în vigoare la data depunerii Cererii de finanțare.

# **ANEXE**

Anexa nr. 1 Declarația unică

Anexa nr. 2 Criterii de evaluare și selecție tehnică și financiară preliminară

Anexa nr. 3 Criterii de evaluare tehnică și financiară calitativă

Anexa nr. 4 Declarație privind conformitatea cu prevederile Cartei drepturilor fundamentale ale Uniunii Europene

Anexanr.5 Declarație privind respectarea Convenției Națiunilor Unite privind drepturile persoanelor cu dizabilități

Anexa nr. 6 Decizie de finanțare Condiții Specifice

1. Disponibil la adresa: https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf [↑](#footnote-ref-1)
2. Disponibil la adresa: https://mfe.gov.ro/wp-content/uploads/2020/12/8e64ffffdfaf73a0d3027d85a9746b93.pdf [↑](#footnote-ref-2)
3. Disponibila la adresa https://mfe.gov.ro/poids-metodologia-de-verificare-evaluare-si-selectie-a-proiectelor/ [↑](#footnote-ref-3)